OzLabs/hebrew-wiki-articles huggingface dataset:
דגי ריאות

[[דג ריאות אוסטרלי]]
דגי ריאות (שם מדעי: Dipnoi) היא תת-מחלקה בקבוצת דגי הגרם, שהם הן בעלי זימים (כשאר הדגים) והן בעלי ריאות (כמו חוליתנים יבשתיים). תת-מחלקה זו התפתחה מדגי גרם. מדגי הריאות שרדו רק מינים בודדים והם מוגדרים כמאובנים חיים משום שבמשך מאות מיליוני השנים האחרונות, מספר הפרטים החיים ששרדו בכל מין כזה היה כה קטן, עד שבימינו קל יותר למצוא מאובנים של בני מינים אלה מאשר פרטים חיים שלהם. דגי הריאות מהווים חיזוק חשוב לטענה של חוקרי האבולוציה, שעל פיה, מוצאם של החולייתנים השייכים לקבוצת בעלי ארבע רגליים הוא מהדגים. מדגי הריאות התפתחו גם דגי הגרם בעלי שלפוחית הציפה.

הקבוצה כוללת שתי סדרות: דגי ריאות אוסטרליים בהם מצוי מין יחיד - דג ריאות אוסטרלי ובעלי שתי ריאות בהם שתי משפחות: דגי ריאות דרום-אמריקאים ודגי ריאות אפריקנים.

דגי הריאות חיים במים מתוקים בוציים, שם כמות החמצן מועטה, ועל כן הם נושמים גם מחוץ למים. לקראת העונה היבשה, הדג חופר מחילה. הוא בולע את הבוץ ודוחק אותו החוצה דרך הזימים. אז הוא מפריש סביבו ריר שמתייבש והופך לקפסולה קשה אטומה למים שמגנה עליו מהתייבשות. הוא משאיר פתח קטן לכניסת אוויר. הדג מוריד את קצב חילוף החומרים שלו ב-60%. את מעט האנרגיה לה הוא זקוק הוא צורך מפירוק איטי של שומן ושרירים. כך הוא יכול לשרוד גם 4 שנים. כשיורד גשם, הוא מחלץ את עצמו החוצה.

דגי הריאות הם אוכלי כול, בעיקר בשר – הם טורפים דגים אחרים. בשבי, הם מתרגלים לאכול תולעים.

כמו אצל מרבית הדגים, ההפריה היא חוץ גופית – הזכר מפריש את זרעו על הביצים אחרי שהנקבה מטילה אותן ונשאר לשמור על הביצים לאחר ההפריה. רביית דגי הריאות בשבי נדירה.

==מיון==
* תת-מחלקה דגי ריאות (Dipnoi)
** סדרה דגי ריאות אוסטרליים (Ceratodontiformes)
*** משפחה בעלי ריאה אחת (Ceratodontidae)
**** סוג ומין יחיד דג ריאות אוסטרלי (Neoceratodus forsteri)
** סדרה בעלי שתי ריאות (Lepidosireniformes)
*** משפחה דגי ריאות דרום-אמריקאים (Lepidosirenidae)
**** סוג ומין יחיד דג ריאות דרום-אמריקאי (Lepidosiren paradoxa)
*** משפחה דגי ריאות אפריקנים (Protopteridae)
**** סוג דג ריאות אפריקני (Protopterus)
***** מין דג ריאות אפריקני משויש (Protopterus aethiopicus)
***** מין דג ריאות מזרח-אפריקני (Protopterus amphibius)
***** מין דג ריאות מערב-אפריקני (Protopterus annectens)
***** מין דג ריאות אפריקני מנומר (Protopterus dolloi)

==קישורים חיצוניים==

* 

* 

==הערות שוליים==

קטגוריה:בעלי חיים שתוארו ב-1845
קטגוריה:טקסונים שתוארו בידי יוהאנס פטר מילר
*
קטגוריה:דגי נוי
קטגוריה:תת-מחלקות בעלי חיים
ארבעת מלכי המוהוק

ארבעת מלכי המוהוק (באנגלית: The Four Mohawk Kings) וארבעת מלכי העולם החדש (באנגלית: Four Kings of the New World) הייתה משלחת של צ'יפים אינדיאנים שהגיעו מצפון אמריקה לממלכת בריטניה הגדולה בשנת 1710.

==היסטוריה==
משלחת ארבעת מלכי המוהוק כללה שלושה צ'יפים משבט המוהוק וצ'יף אחד משבט המהיקן כולם מקונפדרציית האירוקוי. הצ'יפים משבט המהוק היו: 
* "סא גא יית' קווה פיית' טאו" משבט הדוב, המכונה גם "מלך המאגואס", ואשר השתמש גם בשם פיטר בראנט
* "הו ני יית' טאו נו ראו" משבט הזאב, המכונה גם "מלך הקנוג'אהארי" ואשר השתמש גם בשם ג'ון מקאנוג'הארי.
* "טי יי הו גא רו" משבט הזאב, המכונה גם "המלך הנדריק" או הנדריק פיטרז".
הציף משבט המהיקן היה "אטוו או קואם" משבט הצב, אשר כונה גם "קיסר שש האומות".

המשלחת ביקרה את המלכה אן בשנת 1710 ביוזמת פיטר סקיילר. בתחילת דרכה כללה המשלחת חמישה צ'יפים, אולם אחד מהם נפטר במהלך המסע.

המשלחת התקבלה בלונדון בכבוד רב, נציגיה הוסעו בלונדון בכרכרות המלכותיות, והם פגשו את המלכה אן בארמון סנט ג'יימס, וכן ביקרו במצודת לונדון ובקתדרלת סנט פול.

הנציגים ביקשו סיוע צבאי מבריטניה הגדולה במלחמתם נגד הצרפתים, וכן ביקשו שישלחו מסיונרים לארצם - בקשה שהועברה לארכיבישוף מקנטרברי והובילה לבניית קפלה בפורט הנטר (כיום בג'ונסטאון שבמדינת ניו יורק).

==ארבעת מלכי המוהוק באמנות==
לציין ביקור מלכי המוהוק בלונדון נשכר הצייר יאן ורלסט (Jan Verelst) על מנת לצייר את דיוקנאות ארבעת המלכים. הדיוקנאות נתלו בארמון קנזינגטון עד שנת 1977 עת שאליזבת השנייה מלכת קנדה העבירה את הדיוקנאות לספרייה ולארכיב הלאומי של קנדה שבאוטווה.
ארבעת מלכי המוהוק, מעשה ידי יאן ורלסט משנת 1710. משמאל לימין: "אטוו או קואם", "סא גה יית' קווה פיית' טאו", "הו ני יית' טאו נורו" ו"טי יי הו גה רו".

== קישורים חיצוניים==

*[http://www.angelfire.com/mi4/polcrt/4Chiefs.html ארבעת מלכי המוהוק]

קטגוריה:המלוכה הקנדית
דוכס לנקסטר

הנרי, נסיך ויילס היה האחרון שנשא בתואר דוכס לנקסטר, לפני שהדוכסות עברה להיות רכושה הפרטי של [[המלוכה הבריטית עם עלייתו של הנרי לשלטון כהנרי החמישי.]]
דוכס לנקסטר הוא תואר אצולה בריטי, הניתן לעומד בראש דוכסות לנקסטר. מספר אנשים נשאו תואר זה במאות ה-14 וה-15, וכיום הוא שייך למונרך הבריטי.

==היסטוריה==
התואר דוכס לנקסטר הוענק מספר פעמים:

הפעם הראשונה בה הוענק תואר זה היה ב-6 במרץ 1351. התואר הוענק להנרי מגרוסמונט שהיה הרוזן הרביעי של לנקסטר, ונינו של המלך הנרי השלישי. לדוכס לא היו בנים זכרים, ולכן עם מותו בשנת 1361 בוטל התואר.

הפעם השנייה בה נוצר התואר היה ב-13 בנובמבר 1362 עת הוענק התואר לג'ון מגונט, הרוזן הראשון של ריצ'מונד, שהיה בנו הרביעי של המלך אדוארד השלישי. עם מותו של ג'ון, ב-4 בפברואר 1399 עבר התואר לבנו, הנרי מבולינגברוק, דוכס הרפורד. לאחר שהנרי הדיח את ריצ'רד השני ועלה לשלטון כהנרי הרביעי, הפכה הדוכסות לרכוש הכתר, והתואר בוטל.

הפעם השלישית בה נוצר התואר היה ב-10 בנובמבר 1399 עת הוענק התואר להנרי ממונמאות', נסיך ויילס - בנו הבכור של המלך הנרי הרביעי. עם הכתרתו של הנרי כהנרי החמישי בשנת 1413 שבה הדוכסות לרשות הכתר.

==דוכס לנקסטר כיום==
מאז עלייתו לשלטון של הנרי החמישי נותרה דוכסות לנקסטר דוכסות הנפרדת מאדמות הכתר, והיא נחשבת לרכוש הפרטי של מלכי אנגליה (כיום מלכי הממלכה המאוחדת), והמונרך האנגלי נחשב כדוכס לנקסטר. אף שהתואר אמור היה להתבטל לאחר כהונתו של הנרי השישי, מאחר שרק בנים יכולים לרשת אותו ולהנרי השישי לא היו יורשים זכרים ששרדו אחריו, המלך ג'ורג' החמישי הורה על המשך השימוש בתואר.

כיום דוכס לנקסטר הוא המלך צ'ארלס השלישי (כשמלכה אמו, אליזבת השנייה, היא נשאה בתואר "דוכס" (Duke) ולא "דוכסית" (Duchess)), ובארוחות רשמיות שנערכו בדוכסות, או בארוחות רשמיות שנערכו על ידי גדודי לנקסטר של צבא בריטניה הרימו כוסית לכבוד "המלכה, דוכס לנקסטר" ("The Queen, Duke of Lancaster").

==ראו גם==
* רגימנט דוכס לנקסטר - רגימנט חיל רגלים בריטי הנושא את שם הדוכסות ובראשו המונרך הבריטי (כיום המלך צ'ארלס השלישי).

==קישורים חיצוניים==

* 

== הערות שוליים ==

קטגוריה:דוכסות לנקסטר
*
לנקסטר
דוכסות לנקסטר

דגל דוכסות לנקסטר
דוכסות לנקסטר (באנגלית: Duchy of Lancaster) היא אחת משתי דוכסויות מלכותיות (השנייה היא דוכסות קורנוול) באנגליה. דוכסויות אלה שייכות באופן פרטי למונרך הבריטי. כיום הדוכסות היא למעשה חברה פרטית, המחזיקה שטחי מקרקעין רבים באנגליה וויילס, כאשר מרבית השטחים הם במחוז לנקשייר.
בראש הדוכסות עומד דוכס לנקסטר - תואר אותו נושא כיום המלך צ'ארלס השלישי.

==היסטוריה==
אדמות רוזנות לנקסטר מקורן בשנת 1265 עת שהמלך הנרי השלישי העניק את האדמות לבנו הצעיר, אדמונד קורצ'בק, הרוזן הראשון מלנקסטר בעקבות החרמת אדמותיו של סימון דה מונפורט, הרוזן השישי של לסטר. בשנת 1266 צורפו לאחוזה גם אדמותיו של רובר דה פרר, הרוזן השישי מדרבי.

הפעם הראשונה בה נוצרה דוכסות לנקסטר הייתה ב-6 במרץ 1351, עת הוענק התואר דוכס לנקסטר להנרי מגרוסמונט שהיה הרוזן הרביעי של לנקסטר, ונכדו הגדול של המלך הנרי השלישי. לדוכס לא היו יורשים זכרים, ולכן עם מותו בשנת 1361 בוטל התואר, ואדמות הדוכסות שבו להיות רכוש הכתר.

הפעם השנייה בה נוצרה הדוכסות הייתה ב-13 בנובמבר 1362 עת הוענק התואר דוכס לנקסטר לג'ון מגונט, הרוזן הראשון של ריצ'מונד, שהיה בנו הרביעי של המלך אדוארד השלישי. ג'ון מגונט נשא לאישה את יורשת רוזנות לנקסטר, בתו של הנרי מגרוסמונט, וקיבל לחזקתו את אדמותיה, ולכן התאפשר מתן התואר.

עם מותו של ג'ון, ב-4 בפברואר 1399 עבר התואר לבנו, הנרי מבולינגברוק, דוכס הרפורד. לאחר שהנרי הדיח את ריצ'רד השני ועם עלייתו לשלטון כהנרי הרביעי, שבה הדוכסות להיות למעשה רכוש הכתר, והתואר בוטל, אולם החוק הראשון שחוקק הנרי הרביעי היה להכריז שדוכסות לנקסטר תישאר רכושו הפרטי, ולא תהא חלק מרכוש הכתר, וכי הדוכסות תעבור במותו לצאצאיו הזכרים.

הפעם השלישית בה נוצרה הדוכסות הייתה ב-10 בנובמבר 1399 עת הוענק התואר דוכס לנקסטר להנרי ממונמאות', נסיך ויילס - בנו הבכור של המלך הנרי הרביעי. עם הכתרתו של הנרי כהנרי החמישי בשנת 1413 שבה תואר הדוכס להיות תוארו של המונרך, אולם הדוכסות נותרה רכושו הפרטי של המונרך.

==רכוש הכתר==
מעצם העובדה שדוכסות לנקסטר היא רכושו הפרטי של המונרך, רווחי הדוכסות הם רווחיו האישיים של המונרך, ולא רווחים המהווים חלק מהכנסות הכתר (ההכנסות מאדמות הכתר, המועברות לאוצר המדינה, והמהוות, למעשה, חלק מתקציב בית המלוכה). בשנת 2005, הרווחים של המונרך מהנכסים של דוכסות לנקסטר הסתכמו ב-9,811,000 ליש"ט, ושוויה הכולל של הדוכסות הוערך ב-310,000,000 ליש"ט.

==ראו גם==
* מחוז לנקשייר
* לנקסטר
* דוכס לנקסטר

==קישורים חיצוניים==

* 
* [http://www.royal.gov.uk/output/Page4974.asp דוכסות לנקסטר כדוכסות בבעלות פרטית של המונרך] - מתוך האתר הרשמי של בית המלוכה
== הערות שוליים ==

*
קטגוריה:דוכסויות בריטיות
קטגוריה:לנקשייר
קטגוריה:המלוכה הבריטית
צפיה גורן

צפיה גורן (ד' באלול ה'תרפ"ה, 24 באוגוסט 1925 – כ"ה באייר ה'תשס"ח, 30 במאי 2008) הייתה אשת חינוך ונשיאת אמונה - תנועת האשה הדתית לאומית. אשת הרב שלמה גורן, הרב הראשי לצה"ל הראשון ולימים הרב הראשי לישראל.

==ביוגרפיה==
נולדה בירושלים כבתם הבכורה של שרה והרב דוד כהן ("הרב הנזיר"). את שמה המיוחד נתנו לה הוריה על שם הציפייה לגאולה ולנבואה שאביה שאף אליהן כל ימיו. השם ניתן לאחר שרבו של אביה, רבה הראשי של ארץ ישראל הרב אברהם יצחק הכהן קוק, הסכים לו במכתב מלא רמזים וברכות מפליגות שכתב ממקום חופשתו במוצא. גורן הייתה אחותו הבכורה של הרב שאר ישוב כהן.

לדברי גורן, באותה עת טרם נולדו לראי"ה קוק נכדים והוא החשיב אותה כנכדתו הבכירה.

בזמן לימודיה בסמינר למורות עבדה במשק ילדים מוצא, מוסד שקלט חלק מילדי טהראן. היא ליוותה את כיתתה עד לטקס בר מצווה חגיגי שנערך בהשתתפות הרבנים הראשיים לארץ ישראל, הרב יצחק אייזיק הלוי הרצוג והרב בן-ציון מאיר חי עוזיאל.

למדה באוניברסיטה העברית בירושלים פסיכולוגיה, חינוך והיסטוריה יהודית.

גורן הייתה נשיאת אמונה - תנועת האשה הדתית לאומית וחברה פעילה בה במשך עשרות שנים – בסניף תל אביב, בהנהלה הארצית ובתנועה העולמית.

נישאה לרב שלמה גורן, ולזוג נולדו שלושה ילדים: תחיה שפירא – שופטת בבית המשפט המחוזי בתל אביב, דרורית תמרי – פסיכולוגית בתל אביב, ואברהם (רמי) גורן, עו"ד.

נפטרה בכ"ה באייר ה'תשס"ח, 30 במאי 2008, ונטמנה בבית הקברות בהר הזיתים, בסמוך לבעלה.

היא ובעלה נבחרו לדמויות המופת של החינוך הממלכתי דתי לשנת תשע"ז.

==קישורים חיצוניים==
* 
* 
* 
* 

==הערות שוליים==

קטגוריה:ציונות דתית: אנשי חינוך
קטגוריה:יהודים הקבורים בהר הזיתים: חלקת הנביאים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ראשי תנועת אמונה
קטגוריה:משפחת כ"ץ-כהן
קטגוריה:משפחת גורן
קטגוריה:רבניות (נשות רבנים)
קטגוריה:דמויות מופת של החמ"ד
קטגוריה:יקירות תל אביב-יפו לשנת 2003
קטגוריה:ישראליות שנולדו ב-1925
קטגוריה:ישראלים שנולדו ב-1925
קטגוריה:ישראליות שנפטרו ב-2008
קטגוריה:ישראלים שנפטרו ב-2008
לה קנאר אנשנה

לֶה קָנָאר אֶנְשֵנֶה (בצרפתית: Le Canard enchaîné, שפירושו "הברווז הכבול") הוא שבועון צרפתי המוקדש לסאטירה ולתחקירים. השבועון יוצא לאור מאז 1915 ולפיכך הוא אחד העיתונים הוותיקים ביותר בצרפת. התחקירים, המאמרים הסאטיריים והקריקטורות עוסקים כמעט כולם בפוליטיקה של צרפת, כשנקודת המבט היא שמאלית באופן מובהק. עיצוב העיתון פשוט: הוא מודפס בשלושה צבעים בלבד, בפורמט ברואדשיט.

"לה קנאר אנשנה" נוסד ב-10 בספטמבר 1915 על ידי הזוג מוריס וז'אן מארשל (Maurice et Jeanne Maréchal). השם שניתן לו הוא פרפרזה על שמו של עיתון שייסד ז'ורז' קלמנסו – "L’Homme Enchaîné" ("האדם הכבול"). שמו המקורי של עיתונו של קלמנסו היה "האדם החופשי", אך לאחר שנסגר בידי הצנזורה, ייסד אותו קלמנסו מחדש בשם "האדם הכבול". הבחירה ב"ברווז" נובעת כנראה מהסלנג הצרפתי שבו המילה "ברווז" יכולה להתפרש כ"עיתון", ואולי יש בה רמז לביטוי ברווז עיתונאי. למשך תקופה קצרה אחרי מלחמת העולם הראשונה שינה העיתון את שמו ל"הברווז המשוחרר מכבלים" (Le Canard Déchaîné) כדי להביע תמיכה בביטול הצנזורה על העיתונות בצרפת, אולם ב-1920 חזר העיתון לשמו המקורי.

==קישורים חיצוניים==

* 

* 
* 

קטגוריה:צרפת: עיתונים
קטגוריה:עיתונות סאטירית
לדיסלב פרוקש

לדיסלב פרוקש (בצ'כית: Ladislav Prokeš; 7 ביוני 1884, פראג - 9 בינואר 1966, פראג) היה שחמטאי צ'כי ואחד ממחברי האטיודים הפוריים ביותר בשחמט.

פרוקש חלק את תואר אלוף צ'כיה לשחמט בשנת 1921 והשתתף בנבחרת השחמט של צ'כיה באולימפיאדות בשנים 1927 (לונדון), 1928 (האג) ו-1930 (המבורג).
בהופעותיו באולימפיאדות צבר +12 =11 -7 (+ ניצחונות – הפסדים = תוצאות תיקו).

משנת 1909 ועד שנת 1927 היה פרוקש עורך טור הקומפוזיציה של העיתון Československý Šach.

בשנת 1951 פרסם אוסף של אטיודים בספרו Kniha šachových studií. באוסף יצירותיו 1159 סיומים ובבסיס הנתונים של הרולד היידין הוא מדורג במקום הרביעי מכלל כל מחברי הסיומים מבחינת תפוקתו.

== אטיודים ==
{| class="toccolours" style="float: left;margin-right: 0"
|

|}הלבן מתחיל וזוכה. אטיוד משנת 1938, שזכה בפרס ראשון משותף בתחרות.

פתרון: 1. ב7 פד6+ 2. מד4! (לא 2. מד5? פ:ב7 3. ה7 מו7 ותיקו). 2...פ:ב7 3. מד5 מז7 (אם 3...פג5 4. ה7 פא6 מונע את ההכתרה עקב המזלג ב-ג7 5. מד6 מו7 6. פד8+ מה8 7. פה6 ומאיים פז7+ 7...מו7 8. פז7 פג7 0. מד7 מו6 10. פה8+ מו6
4. פד8! פ:ד8 5. ה7 וזוכה.

{| class="toccolours" style="float: left;margin-right: 0"
|

|}הלבן מתחיל וכופה תיקו. אטיוד משנת 1939, שמכונה מאז תמרון פרוקש.

פתרון: 1. מז4 ה2 2. צג1+ מד4 3. מו3 ד2 והשחור מאיים להכתיר רגלי. הלבן כופה תיקו על ידי 4. צג4+ מד3 4. צד4+ מ:ד4 5. מ:ה2 מג3 7. מד1 מד3 פט. הרעיון הוא שעל ידי פינוי המשבצת ג1 במסע הרביעי הצריח הלבן מונע מהרגלי השחור מלהכות ב-ג1. המלך הלבן יכול על כן להגיע ל-ד1 ולעצור את הרגלי.

הלבן מתחיל וזוכה. אטיוד משנת 1946.

פתרון: 1. מו4 מח7 (אם 1... ז5+ 2. מו5 ז4 3. מה6 ז3 4. ו7 מז7 5. מה7) 2. מז5 מח8 3. מח6! הלבן מתייצב בנגדה וזוכה. הכאת הרגלי מובילה לתיקו (מ:ז6 מז8) 3...מז8 (אם 3...ז5 4. ו7) 4. מ:ז6 מח8 5. מו7 מח7 6. מה8 וזוכה.

הלבן מתחיל וכופה תיקו

סיום זה חובר על ידי פרוקש בשנת 1940 ופורסם ב-.

על כל מסע מלבד 1. מו4 השחור זוכה על ידי מז7 ומספיק להגיע בזמן לרגלים הלבנים.

==הופעות באולימפיאדות==
לדיסלב פרוקש השתתף ב-3 אולימפיאדות שחמט בנבחרת צ'כוסלובקיה.
{| class="sortable" border="1" cellspacing="0" cellpadding="1" width="100%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1927|| ||צ'כוסלובקיה|| ||4 מ-8||3+ 2= 3-||50|| 5 קבוצתי
|-
| 1928|| ||צ'כוסלובקיה|| ||8 מ-12||5+ 6= 1-||66.7|| 7 קבוצתי
|-
| 1930|| ||צ'כוסלובקיה|| ||5.5 מ-10||4+ 3= 3-||55|| 5 קבוצתי
|-
|}

== ספרים שכתב ==
<div style="direction: ltr;">
* Ladislav Prokeš: Šachové Studie. Nakladatel A. Neubert v Praze, 1941 
* Ladislav Prokeš: Kniha šachových studií. Vydavatelstvo ROH - Práce, Praha, 1951 
* Vlasák, Emil: Ladislav Prokeš Studie 1951 - 1966. SNZZ, Brno, 1966 .
</div>

== קישורים חיצוניים ==

* [https://web.archive.org/web/20070928080016/http://www.gadycosteff.com/eg/eg7.pdf#page=1 26 אטיודים של פרוקש] 
* [https://web.archive.org/web/20110711070318/http://www.gadycosteff.com/eg/eg5.pdf הספד על פרוקש], עמודים 104–105 

== הערות שוליים ==

קטגוריה:נציגי צ'כוסלובקיה באולימפיאדת השחמט
קטגוריה:אלופי צ'כיה בשחמט
קטגוריה:מחברי ספרי שחמט
קטגוריה:ילידי 1884

קטגוריה:נפטרים ב-1966
מושון יעקוסי

מושון יעקוסי (נולד ב-16 בנובמבר 1980 ברעננה, ישראל) הוא כדורסלן ישראלי המשחק בעמדות הסנטר והפאוור פורוורד. משחק בקבוצת בני יהודה תל אביב מליגה א'.

==ביוגרפיה==

יעקוסי גדל במכבי רעננה בה עשה את הבכורה שלו בבוגרים. בגיל 22 החליט לעזוב את ישראל לארצות הברית כדי לשחק בליגת המכללות, ושיחק שלוש עונות במכללת פיסטויה ואוניברסיטת פורדהאם. לאחר שסיים את קריירת המכללות שיחק עונה אחת בהפועל תל אביב לאחר מכן שיחק שנתיים בעירוני אשקלון ששם הציע נישואין בשידור חי במהלך משחק לבת זוגו עדי ברקוביץ. בעונת 2008/9 עבר לשחק בעירוני נהריה. יעקוסי נפצע בגמר גביע ווינר והחמיץ את כל העונה. בעונת 2009–2010 שיחק יעקוסי בקבוצת בני השרון, ולאחר 10 מחזורים עבר להפועל חיפה. בעונת 2010–2011 הצטרף מושון לסגל השחקנים של הפועל לב השרון, בעונת 2015/16 הצטרף להפועל עמק חפר מהליגה הארצית.

==קישורים חיצוניים==

קטגוריה:כדורסלנים ישראלים
קטגוריה:כדורסלני הפועל תל אביב
קטגוריה:בוגרי תיכון מור מטרו-ווסט רעננה
קטגוריה:כדורסלני אוניברסיטת פורדהאם
קטגוריה:כדורסלני מכבי רעננה
קטגוריה:כדורסלני עירוני אשקלון
קטגוריה:כדורסלני עירוני נהריה
קטגוריה:כדורסלני הפועל חיפה
קטגוריה:כדורסלני עירוני קריית אתא
קטגוריה:כדורסלני בני השרון
קטגוריה:כדורסלני הפועל לב השרון
קטגוריה:רעננה: כדורסלנים
קטגוריה:כדורסלנים ישראלים בליגת המכללות בארצות הברית
קטגוריה:ישראלים שנולדו ב-1980
מיקי דורסמן

מיקי דורסמן (נולד ב-29 בינואר 1965 בחולון) הוא מאמן כדורסל ואיש עסקים ישראלי.

==ביוגרפיה==
בילדותו למד בבית הספר היסודי על שם א.ד. גורדון בחולון ושיחק במחלקת הנוער של הפועל חולון. בצעירותו החל ללמוד מנהל עסקים, ותוך כדי לימודיו השתלב בכדורסל הישראלי. דורסמן נשא את אשת העסקים שרי אריסון בשנת 1988 ולשניים נולד בן אחד. בשנת 2002 הזוג התגרש.

===מאמן כדורסל===
מיקי דורסמן החל את קריירת האימון שלו בקבוצות מהליגות הנמוכות. לאחר שנים בודדות פרש מאימון פעיל, כדי להשקיע יותר בלימודיו. לאחר ארבע עשרה שנים (2002), הוא רכש את הפועל חולון תמורת מיליון שקלים. מאז הפך דורסמן את הקבוצה, שהייתה אז קבוצה שולית בליגה הלאומית, לאחת הקבוצות הבכירות בליגת העל. דורסמן אימן את הקבוצה החל משנת 2006, והספיק לזכות איתה פעמיים באליפות הליגה הלאומית. בפעם הראשונה, הקבוצה לא עלתה לליגת העל בשל בעיות תקציב, ובפעם השנייה עלתה הקבוצה לליגת העל, והפכה לאחת הקבוצות המובילות בישראל. ב-2008 זכה דורסמן עם הפועל חולון באליפות ראשונה בתולדות הקבוצה. חולון הדיחה את מכבי תל אביב מהתואר לאחר רצף של 14 אליפויות (מאז עשתה זאת הפועל גליל עליון בעונת 1992/93). דורסמן וקבוצתו ניצחו את תל אביב בניצחון דרמטי - 72:73.

ב-23 ביוני 2008 פרש מאימון הפועל חולון ומבעלות עליה לאחר שלא הצליח לגייס כספים למימון הקבוצה. בנוסף, מהלך איחוד הקבוצה עם מכבי ראשון לציון שניסה להוביל נכשל.

באמצע עונת 2008–2009 התמנה דורסמן למאמן מכבי ראשון לציון במקום זיו ארז שהתפטר, אך משחקים ספורים לאחר מכן התפטר גם הוא מאימון הקבוצה.
בסוף שנת 2009 הסכים דורסמן, אחרי שכנוע מצד הנהלת הפועל חולון, לחזור ולאמן את הקבוצה.

===איש עסקים===
דורסמן מחזיק בבעלותו נדל"ן, בין השאר את מטה בנק אמריקאי ישראלי לשעבר בשדרות רוטשילד בתל אביב. בשנת 2000 רכש כ-11% ממניות חברת נייר חדרה ובינואר 2005 מכר אותם ברווח של 45 מיליון שקל.

מיקי דורסמן הפסיד ממון רב בשנת 2009 כשנפל קורבן לתרגיל עוקץ לאיש העסקים הבריטי ניק לוין.

בשנת 2016 הקים את חברת "מיט אין פלייס", הפועלות בתחום חללי העבודה ומשכירה חדרי ישיבות.

בשנת 2018 נמנה עם המשקיעים בחברת הביטוח החדשה ליברה.

== קישורים חיצוניים ==

* 
* 

==הערות שוליים==

קטגוריה:הפועל חולון (כדורסל)
קטגוריה:מאמני כדורסל ישראלים
קטגוריה:משפחת אריסון
קטגוריה:בעלי קבוצות כדורסל בישראל
קטגוריה:מאמני מכבי ראשון לציון
קטגוריה:מאמני הפועל חולון
קטגוריה:בוגרי בית ספר גורדון (חולון)
קטגוריה:ישראלים שנולדו ב-1965
סואצמקס

[[גשר תעלת סואץ מהווה את אחת הסיבות למגבלות הגודל הכלולות בסואצמקס]]
סואצמקס (Suezmax), הלחם של המילים סואץ ומקסימום, הוא מונח בתחום האדריכלות הימית המתייחס לגודלן המקסימלי של ספינות היכולות לחצות את תעלת סואץ, כאשר הן עמוסות מטען. המונח נמצא בשימוש בדרך כלל ביחס למכליות, שהן האוניות הגדולות ביותר המפליגות בימים. כיוון שבתעלת סואץ אין תאי שיט (עובדה שיש בה כדי להגביל את אורכן ורוחבן של הספינות), הרי שהמגבלה העיקרית המוטלת על ספינות המבקשות לחצות את התעלה היא מגבלת שוקע (עומקה המקסימלי של הנקודה הנמוכה ביותר בגוף הספינה מתחת לפני המים).

עם השלמת עבודות להעמקת תעלת סואץ, מגבלת השוקע המקסימלי בעשור הראשון של המאה ה-21 היא 18.9 מטר, לספינות שרוחבן הוא מעל 50 מטר קיימת מגבלת שוקע קטנה יותר. מגבלת השוקע מונעת מרבות ממכליות-על עמוסות לחצות בתעלה, דבר המאלץ מכליות אלה להעביר חלק ממטענן לספינה אחרת, או לצינור נפט הנמשך מקצה אחד של התעלה עד לקצה השני, בטרם חציית התעלה. לחלופין, ספינות יכולות להימנע מלבחור בנתיב שיט זה ולהקיף את יבשת אפריקה דרך כף התקווה הטובה.

מעמס מרבי אופייני לספינת סואצמקס הוא כ-150,000 טון ורוחבה כ-46 מטר. מגבלת הגובה לספינה החוצה את תעלת סואץ הוא 68 מטר מעל פני המים, גובה המפתח של גשר תעלת סואץ. מגבלת הרוחב היא 70.1 מטר, אולם רק מספר קטן ביותר של מכליות אינו עומד במגבלה זו וספינות אלה אינן יכולות לעבור בתעלה אף בגלל מגבלת השוקע.

מונח דומה לסואצמקס הוא פנמקס, המגדיר את גודלן המרבי של אוניות העוברות בתעלת פנמה.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מידות של כלי שיט
קטגוריה:סוגי כלי שיט
קטגוריה:מכליות
קטגוריה:תעלת סואץ
ביזפורטל

Bizportal (ביזפורטל) הוא פורטל אינטרנט ישראלי העוסק בתחום שוק ההון. האתר מספק מידע עסקי ובורסאי שוטף והיסטורי, חדשות כלכליות ודוחות כספיים של חברות ציבוריות.

==היסטוריה==
===קו מנחה===
הלוגו הראשון
סמליל ביזפורטל הקודם
האתר נוסד באפריל 1999 בשם "ביזנס פורטל" על ידי חברת "קו מנחה", שעסקה קודם לכן בפיתוח ושיווק תוכנות המספקות מידע עסקי ובורסאי בזמן אמת לפעילים בשוק ההון הישראלי. כחודשיים לאחר השקת האתר, נרכשה קו מנחה על ידי "יפעת הון דיסק" מקבוצת יפעת אשר בבעלות איש העסקים אבי בגס. לאחר הרכישה, שם האתר שונה לשמו הנוכחי (נכון ל-2024), bizportal, וביזפורטל החלו להרחיב את שירותיהם והיקף המידע שסיפקו ללקוחותיהם.

בשנת 2000 הקימה "קו מנחה", בשיתוף עם אייל גורביץ' וגיורא אלון, את חברת "בורסה גרף", שעוסקת בתחום הניתוח הטכני ומפתחת את תוכנת "בורסה גרף", מערכת ניתוח טכני לניהול תיקי השקעות, ביצוע השוואות ועוד.

באוגוסט 2006 ביזפורטל בשיתוף חברת יפעת בקרת פרסום, השיקו אתר העוסק בתחום הפרסום והשיווק. בנובמבר 2009 קו מנחה רכשה את האתר המתחרה, "אייס", מסיגלר תקשורת, ומיזגה אליו את אתר הפרסום של ביזפורטל.

בפברואר 2008 חברת "קו מנחה" רכשה את השליטה בחברת "יתב שוקי הון גלובליים", והשתיים השיקו מדור המספק מידע כלכלי על בורסות ארצות הברית בשפה העברית באתר ביזפורטל.

בשנת 2010 הוסכם על שיתוף פעולה בין ערוץ הספורט לבין אתר Bizportal, הבא לידי ביטוי בתחזוקו של אזור באתרי ערוץ הספורט ו-Bizportal, בשם "bizsport". האזור עוסק בכלכלה ובספורט, ונכתב בידי כתבי שני האתרים.

בשנת 2012 ביזפורטל רכשו את אתר הפורומים "דיבורסה". בסוף שנת 2013 מוזגו פורומים אלה באתר תפוז אנשים.

הגישה לרוב המידע באתר Bizportal היא חינמית, אם כי חלק מהמידע שבו ניתן לצפייה רק בתשלום כספי, כמו הגישה למידע ממאגר רשם החברות (בחלקו).

===אבישי עובדיה===
 
ביוני 2019 מכרה חברת קו מנחה 49.8% לאבישי עובדיה, לפי שווי של 9 מיליון ש"ח.. במהלך 2020 אבישי עובדיה רכש 50.2% ומחזיק מאז ב-100% מביזפורטל תקשורת בע"מ שמפעילה את האתר.

==עורכי האתר==
* חזי שטרנליכט, כיום כתב ישראל היום, שימש בעבר עורך Bizportal.
* יוסי פינק
* אלי שמעוני, סגן עורך כלכליסט לשעבר, היה העורך הראשי של ביזפורטל בין ינואר 2018 למאי 2019.
* אבישי עובדיה

==פעילות משיקה בעבר==
* הפעילה ערוץ וידאו כלכלי באתר פליקס, מקדמת תכנים כלכליים באתר אייס ולוקחת חסות בפורומים ובלוגים בנושא כלכלה ועסקים באתר תפוז המופעלים על ידי חברת קו מנחה שמפעילה גם את אתר ביזפורטל.
* אחסנה כתבות חדשותיות-כלכליות בארכיון אתר תקדין המופעל על ידי חברת האחות חשבים ה.פ.ס מידע עסקי.
* קידמה תכנים כלכליים מתוך אתר ביזפורטל בלשונית החדשות שבתוכנות super bizportal ו-terminal bizportal.
* "בורסה גרף" בשיתוף Bizportal מפעילה ערוץ המספק ניתוחים טכניים של ניירות ערך, תחזיות, המלצות, הערכות כלכליות ומגמות השקעה בניירות ערך, גרפים של ניירות ערך, סקירות של ניירות ערך, ומערכת איתותי קנייה ומכירה של ניירות ערך. הערוץ מנוהל על ידי אייל גורביץ'.
* לערוץ הנדל"ן של ביזפורטל היה שיתוף פעולה עם "טאבו ישיר" ו"טאבו משכנתאות" המופעלים גם הם על ידי קו מנחה.
* בשנת 2001 כשחברת אי די בי חברה לפיתוח החזיקה בשליטת האתר, ביזפורטל סיפקה תכנים כלכליים לאתר נענע עסקים מקבוצת IDB.

== קישורים חיצוניים ==
* 

== הערות שוליים ==

קטגוריה:אתרי חדשות ישראליים
קטגוריה:אתרי כלכלה ישראליים
קטגוריה:אתרי אינטרנט ישראלים שהושקו ב-1999
קטגוריה:קו מנחה
קטגוריה:מפיצי מידע בורסאי
פארק המדע קריית ויצמן

פארק המדע קריית ויצמן הוא פארק תעשיות מתקדמות (היי-טק) הנמצא בנס ציונה, בסמוך לגבולה עם רחובות.

==היסטוריה==
טקס הנחת אבן הפינה לפארק נערך במאי 1971, והמבנה הראשון נחנך בסוף 1972. הפארק הוא פארק המדע השלישי שהוקם בישראל לאחר פארק מתם בחיפה והר חוצבים בירושלים. יוזם ההקמה היה שלהבת פריאר, שהיה משנה לנשיא מכון ויצמן למדע. מטרת הפארק הייתה לקשר בין המדע לתעשייה. שר האוצר, פנחס ספיר, תמך ברעיון בהתלהבות רבה, וביחד עם חברת "אפריקה ישראל להשקעות" החלו בהקמת פארק המדע, בתחום המוניציפלי של נס ציונה, ממערב לגבעת הקיבוצים. מאז הפארק גדל והתרחב. החברה שהקימה את הפארק ("פרק לתעשיות עתירות מדע בע"מ") הפכה ל"אפריקה ישראל נכסים", הזרוע היזמית בתחום הנדל"ן המניב של "אפריקה ישראל להשקעות".

הפארק כולל כ-100,000 מ"ר בנויים. מלבד גודלו הייחודי, יתרונו הוא הקרבה למוסדות אקדמיים-מחקריים: מכון ויצמן למדע, הפקולטה לחקלאות של האוניברסיטה העברית ברחובות והמכון למחקר ביולוגי בישראל בנס ציונה.

עם החברות השוכנות בפארק נמנות "HP Indigo" (שבבעלות HP), אלביט מערכות וחברת הבת שלה אל-אופ, חברת האינטרנט קונדואיט, QBI (שהוקמה על ידי חוקרים ממכון ויצמן למדע), קמהדע ועוד.

חלק מאדמות הפארק נחכרו על ידי חברת אפריקה ישראל נכסים ממכון ויצמן למדע, בהסכם חכירה ל-50 שנה שנועד להסתיים בשנת 2029. בסוף 2014 הגיעו אפריקה ישראל נכסים ומכון ויצמן להסכם לפיו תבוטל החכירה, מכון ויצמן ישלם לאפריקה ישראל נכסים 201 מיליון ש"ח, ובתמורה הפארק יעבור לבעלות משותפת של 60% אפריקה ישראל ו-40% מכון ויצמן.

===פארק ת.מ.ר===
האזור כולו תוכנן כפארק אחד אך חלקו הדרומי נמצא בשטחה של העיר רחובות. עיריית רחובות נתנה לו את השם פארק ת.מ.ר (תעשייה-מדע-רחובות) על שם יצחק רבין. זהו האזור הנושק לתחנת הרכבת רחובות ונמצא בו גם מרכז מסחרי ומלון שנפתח ב-2011. רחוב המדע ורחוב וייסגל הם הגבול הצפוני של תחום הפארק ברחובות. הקמת פארק המדע באזור זה החלה בשנת 1965, עת שהונחה אבן הפינה למפעל אל-אופ שנחנך בשנת 1967. בשנת 1990 הקימה עיריית רחובות את החברה לפיתוח רחובות, שעוסקת בין השאר בקידום ופיתוח פארק ת.מ.ר.

עם החברות השוכנות בפארק נמנות אל-אופ (שבבעלות אלביט מערכות), סטרטסיס ואפלייד מטיריאלס ישראל.

==ראו גם==
* פארק מתם
* הר חוצבים

==קישורים חיצוניים==

* [https://web.archive.org/web/20171026001441/http://prop.afi-g.com/Israel_Projects/VaitzmanPark/Pages/default.aspx פארק המדע קריית ויצמן], באתר של "אפריקה ישראל"
* 

==הערות שוליים==

קטגוריה:נס ציונה: גאוגרפיה
קטגוריה:רחובות: גאוגרפיה
קטגוריה:ישראל: אזורי תעשייה
קטגוריה:הנצחת חיים ויצמן
קטגוריה:אפריקה ישראל להשקעות
קטגוריה:מכון ויצמן למדע
קטגוריה:רחובות: כלכלה
קטגוריה:נס ציונה: כלכלה
סילביו פיולה

האצטדיון הביתי של פרו ורצ'לי
סילביו פיולה (29 בספטמבר 1913 - 4 באוקטובר 1996) היה כדורגלן איטלקי מהעיר רוביו לומלינה במחוז לומברדיה בצפון איטליה. פיולה ידוע כאחת הדמויות החשובות ביותר בהיסטוריית הכדורגל האיטלקי עקב מספר שיאים מרשימים שקבע. פיולה היה שותף לזכיית נבחרת איטליה במונדיאל 1938 לאחר שכבש 2 שערים במשחק הגמר.

פיולה ממוקם במקום השלישי, בטבלת שיאני הכיבושים בכל הזמנים של הנבחרת האיטלקית. כמו כן, הוא מחזיק בשיא הכיבושים של הסרייה א' בכל ההיסטוריה, עם 274 שערים, 32 שערים מעל המקום השני. בנוסף, הוא ממוקם שני בטבלת מלך שערי לאציו בכל הזמנים (אחרי צ'ירו אימובילה) עם 149 שערים במדיה. הוא שיחק 537 משחקים בליגה האיטלקית הבכירה, דבר שממקם אותו במקום הרביעי בדירוג השחקנים בעלי ההופעות הרבות ביותר בליגה האיטלקית הראשונה. יחד עם שחקנים כמו קרלו פרולה ולאונידס דה סילבה, הוא נחשב לאחד מאלו שפיתחו את בעיטת המספרת.

==קריירת משחק==
פיולה החל לשחק במועדון פרו ורצ'לי, במסגרתו שיחק לראשונה בסרייה א' מול בולוניה 1909 ב-16 בפברואר 1930. הוא כבש 13 שערים בעונתו הראשונה בקבוצת הבוגרים. במהלך תקופת המשחק שלו בפרו ורצ'לי, בסרייה א', הוא כבש 51 שערים ב-127 משחקי ליגה.

בשנת 1934, הוא עבר לשחק במדי לאציו, הקבוצה מולה כבש לראשונה בליגה ב-11 בנובמבר 1930. הוא שיחק בלאציו במשך 9 עונות רצופות. במהלך התקופה שלו בלאציו, פיולה זכה פעמיים בתואר מלך השערים של הליגה האיטלקית, בשנת 1937 וב-1943.

ב-1944 שיחק בטורינו, בה קבע ממוצע כיבושים גבוה, לאחר שכבש 27 שערים ב-23 הופעות בלבד. ב-1945 עבר למועדון נובארה ובין השנים 1945 ל-1947, פיולה שיחק ביובנטוס, לפני שחזר לשחק בנובארה, בה נשאר למשך 7 עונות נוספות.

===קריירה בינלאומית===
משחקו הראשון בנבחרת איטליה היה מול אוסטריה ב-24 במרץ 1935, משחק הבכורה שלו, בו הוא גם כבש לראשונה במדים הלאומיים. הנבחרת בה השתתף זכתה בגביע העולמי ב-1938 לאחר שכבש צמד בניצחון במשחק הגמר 4-2, נגד הונגריה.

פיולה שיחק ב-34 משחקים בינלאומיים בנבחרת איטליה, בהם כבש 30 שערים. מספר הופעותיו קטן עקב מלחמת העולם השנייה, שמנעה את היערכותם של משחקי הספורט הבינלאומיים. הופעתו האחרונה במדים הלאומיים הייתה בשנת 1952, במשחק בו איטליה סיימה בתיקו 1-1 מול נבחרת אנגליה. הוא נפטר בגטינרה בשנת 1996, בגיל 83.

אצטדיון קבוצת פרו ורצ'לי נקרא על שמו.

==תארים==
;נובארה
*סרייה ב': 1947/48
;נבחרת איטליה
*גביע העולם: 1938
*גביע מרכז אירופה: 1933-35
;אישיים
*כדור הכסף של גביע העולם: 1938
*נעל הכסף בגביע העולם: 1938
*הנבחרת המצטיינת בגביע העולם: 1938
*מלך השערים בליגה האיטלקית (2): 1936/37, 1942/43
*היכל התהילה האיטלקי: 2011

==קישורים חיצוניים==

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני פרו ורצ'לי
קטגוריה:כדורגלני לאציו
קטגוריה:כדורגלני טורינו
קטגוריה:כדורגלני יובנטוס
קטגוריה:כדורגלני נובארה
קטגוריה:כדורגלני נבחרת איטליה
קטגוריה:כדורגלני מונדיאל 1938
קטגוריה:מאמני כדורגל איטלקים
קטגוריה:מאמני נבחרת איטליה בכדורגל
קטגוריה:מאמני קליארי
קטגוריה:חברי היכל התהילה של הכדורגל האיטלקי
קטגוריה:איטלקים שנולדו ב-1913
קטגוריה:איטלקים שנפטרו ב-1996
אנדריי טיחונוב (כדורגלן)

אנדריי ולרייביץ' טיחונוב (ברוסית: Андрей Валерьевич Тихонов; נולד ב-16 באוקטובר 1970 בקורוליוב, מחוז מוסקבה) הוא כדורגלן עבר רוסי ששיחק בעמדת הקשר, ולזכותו 29 הופעות בנבחרת רוסיה.

== קריירה ==
טיחונוב אותר בידי מאמנה לשעבר של ספרטק מוסקבה, אולג רומנצב, בעת ששיחק בטיטאן ראוטוב. תוך זמן קצר הפך טיחונוב להיות שחקן מפתח של הקבוצה. טיחונוב היה שותף לזכייה ב-8 אליפויות ליגת העל הרוסית (1992, 1993, 1994, 1996, 1997, 1998, 1999, 2000).

בשנת 2000 הגיע לישראל והושאל למכבי תל אביב לתקופה קצרה. בפברואר 2001 חתם בקריליה סובטוב סמרה. טיחונוב התאמן במועדון האנגלי סאות'המפטון, והשתתף במשחק ידידות אחד, אולם לא חתם בקבוצה האנגלית. בשנת 2005 הוא עבר לחימקי, וב-2008 חזר לסמרה ושיחק במדיה עונה נוספת בודדת.

טיחונוב היה שותף לזכייה פעמיים במקום שלישי בליגה ופעמיים זכייה בגביע הרוסי. הוא זכה גם במספר תארים אישיים: כדורגלן השנה ברוסיה לשנת 1996 (מטעם ספורט אקספרס ומגזין פוטבול) ו-4 פעמים הקשר השמאלי של העונה לפי העיתון הרוסי ספורט אקספרס (1996, 1997, 1998, 1999).

משחקו הראשון בנבחרת רוסיה היה בשנת 1996, במשחק ידידות נגד מלטה. מאז ועד שנת 2000 שיחק טיחונוב 29 משחקים בנבחרת, בהם כבש שער אחד.

לאחר פרישתו החל לשמש כחלק מצוות האימון של ספרטק מוסקבה.

== קישורים חיצוניים ==

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני ספרטק מוסקבה
קטגוריה:כדורגלני מכבי תל אביב
קטגוריה:כדורגלני קריליה סובייטוב סמרה
קטגוריה:כדורגלני חימקי
קטגוריה:כדורגלני אסטנה
קטגוריה:כדורגלנים זרים בישראל
קטגוריה:מאמני כדורגל רוסים
קטגוריה:מאמני אסטנה
קטגוריה:ספורטאים רוסים בישראל
קטגוריה:ספורטאים זרים בקזחסטן
קטגוריה:רוסים שנולדו ב-1970
קטגוריה:זוכי פרס ג'נטלמן השנה בכדורגל הרוסי
אורלנדו פירטס

חברי הקבוצה, 2009
אורלנדו פירטס (באנגלית: Orlando Pirates) הוא מועדון כדורגל דרום אפריקאי, המשחק בליגת העל האפריקאית, ליגת PSL, ומייצג את העיר אורלנדו, המהווה חלק מאזור סווטו ליד יוהנסבורג. הקבוצה משחקת במדים שחורים במשחקי הבית ובמדים שחורים-לבנים במשחקי חוץ. המועדון מחזיק בכמות הגבוה ביותר של אליפויות דרום אפריקה, וזהו המועדון היחידי בחצי הכדור הדרומי שזכה בגביע אפריקה לאלופות, וזאת בשנת 1995, ובסופר קאפ האפריקאי שנה לאחר מכן.

בבעלותו של המועדון 51% מאצטדיון אליס פארק אשר ביוהנסבורג.

== היסטוריה ==
 
המועדון הוקם בשנת 1937 והוא המועדון הוותיק ביותר בדרום אפריקה. בעיירה אורלנדו בסווטו, פרבר של יוהנסבורג.

המייסדים של המועדון הם צאצאים למהגרים שעברו לאזור מאזורים צחיחים לעבוד במכרות זהב של גואטנג. 

רק בשנת 1940 התמנה נשיא לקבוצה והחל לממן אותה כלכלית.

== הדרבי של סווטו ==
הדרבי בין אורלנדו פירטס לקייזר צ'יפס הוא אחד המתוחים בעולם הכדורגל. כוחות משטרה ואבטחה גדולים שומרים על הסדר באצטדיון המלא עד אפס מקום. לא פעם מתרחשים אירועי אלימות קשה בין שני מחנות האוהדים.

== תארים ==
* אליפות דרום אפריקה: 1971, 1973, 1975, 1976, 1994
* גביע אפריקה לאלופות: 1995 
** סגנות 2013
* גביע הקונפדרציה האפריקאי
** סגנות 2015
* הסופר קאפ האפריקאי: 1996
* גביע וודוקום: 1999, 2005
* ליגת PSL: 2000/1, 2002/3

== קישורים חיצוניים ==

* 

קטגוריה:קבוצות כדורגל דרום אפריקאיות
קטגוריה:קבוצות כדורגל שהוקמו ב-1937
קטגוריה:יוהנסבורג: ספורט
קטגוריה:סווטו
מנינג רנג'רס

מנינג רנג'רס (באנגלית: Manning Rangers) היה מועדון כדורגל אשר שיחק בליגת העל הדרום אפריקאית ולמעשה היה המועדון הראשון שלקח אליפות בליגה זו.

הקבוצה הוקמה בשנת 1928 בעיר דרבן. בשנות ה-80 הצליח המועדון להזכות במספר גביעים בתחרויות שונות אך רק בשנת 1995 לראשונה זכה באליפות דרום אפריקה. באותה שנה פורקה הליגה הדרופ אפריקאית ובמקומה הוקמה ליגה חדשה, ליגת PSL. באותה שנה הקבוצה זכתה באליפות ולמעשה הייתה הקבוצה הראשונה שזכתה באליפות ליגת PSL. שנית הקבוצה לא הצליחה לזכות בתואר הנכסף ודישדשה בליגה עד שבשנת 2005 ירדה מלליגה השנייה (ליגת NFD). בשנת 2006 המועדון פשט את הרגל והתפרק. קבוצת פידניטה רכשה את המועדון ב־2 וחצי מיליון ראנד, שינתה את שמו ל'מועדון כדורגל פידניטה' אשר שונה שנה לאחר מכן לאיקפה ספורטינג והעבירו את הקבוצה לקייפטאון. 

כיום מועדון הכדורגל איקפה ספורטינג משחק בליגה השנייה של דרום אפריקה (ליגת NFD).

קטגוריה:קבוצות כדורגל דרום אפריקאיות
קטגוריה:קבוצות כדורגל שהתפרקו
קטגוריה:קבוצות כדורגל שהוקמו ב-1928
קטגוריה:דרבן
רוסלנה קורשונובה

רוסלנה קורשונובה (ברוסית: Руслана Ќоршунова; 2 ביולי 1987 - 28 ביוני 2008) הייתה דוגמנית-על ילידת קזחסטן ממוצא רוסי.

==ביוגרפיה==
קורשונובה נולדה באלמטי שבקזחסטן להורים רוסים. התגלתה בשנת 2003 כאשר המגזין All Asia פרסם כתבה על מועדון דוברי הגרמנית של אלמטי. תמונותיה של קורשונובה, שהייתה חברה במועדון, עיטרו את הכתבה. דבי ג'ונס מסוכנות הדוגמנות הבינלאומית Models 1 ראתה את הכתבה, איתרה את קורשונובה והחתימה אותה על חוזה. בהמשך יוצגה קורשונובה על ידי הסוכנויות IMG (בניו יורק, פריז, לונדון ומילאנו), ביאטריס (מילאנו), טראפיק (ברצלונה), מרילין ו-iCasting (מוסקבה).

קורשונובה הצטלמה לשערי מגזינים כמו "Elle" (בצרפת) ו"ווג" (ברוסיה ופולין). הצטלמה למודעות פרסום של Blumarine, Clarins, Ghost, Girbaud, Kenzo Accessories, Marithé & François, Max Studio, Moschino, Old England, Pantene Always Smooth, Paul Smith ו-Vera Wang. כמו כן השתתפה בתצוגות אופנה של גדולי המעצבים בעולם.

קורשונובה קפצה אל מותה מחלון דירתה ברחוב ווטר שבאזור העסקים של מנהטן בשעה 14:30 ב-28 ביוני 2008. גורמי משטרה ציינו שלא נראו סימני אלימות בדירתה וכי כל הראיות, לרבות עדויות ראייה, הצביעו על התאבדות. ב-30 ביוני הכריזה המשטרה רשמית כי המוות נגרם מחמת התאבדות, אף שבתקשורת נשמעו ספקולציות על סיבות אפשריות אחרות למוות, לרבות רצח בידי המאפיה הרוסית.
ההערכה הרווחת היא שקורשונובה התאבדה בעקבות דיכאון שמקורו באהבה נכזבת לגבר נשוי ממוסקבה, אשר הצטרפה לתחושת בדידות מתמשכת.

==קישורים חיצוניים==
* [https://web.archive.org/web/20080702050204/http://www.imgmodels.com/details.asp?ar=2459&sl=&im=&subnameid=2459&subid=2459&modelid=141477&agencyid=9121&sexid=2&careerid=1&curpage=1&letter=r&areaid=&txtsoftsearch=&srch= רוסלנה קורשונובה]באתר סוכנות הדוגמניות IMG
* [http://www.fashionmodeldirectory.com/models/Ruslana_Korshunova רוסלנה קורשונובה] באתר fashionmodeldirectory 
* [http://www.nydailynews.com/news/2008/06/28/2008-06-28_models_web_rants_pined_for_love.html Model's Web rants pined for love], באתר ניו יורק דיילי ניוז, 29 ביוני 2008 
* [https://web.archive.org/web/20081201153332/http://www.vogue.co.uk/news/daily/2005-02/050210-a-face-to-be-excited-about.aspx A Face to be Excited About], באתר ווג, 10 בפברואר 2005 
* 

==הערות שוליים==

קטגוריה:דוגמניות רוסיות
קטגוריה:מתאבדות
קטגוריה:קזחיות שנולדו ב-1987
קטגוריה:קזחים שנולדו ב-1987
קטגוריה:רוסיות שנפטרו ב-2008
קטגוריה:רוסים שנפטרו ב-2008
איקסורה מאוי

איקסורה מאוי (שם מדעי: Ixora Maui), הוא שיח בגובה 90 - 120 ס"מ ממשפחת הפואתיים. הוא צמח לגינות נוי. מקובל להשתמש בו כגדר חיה, למרות שהוא לא מומלץ לכך בשל גודל עליו. השיח סובל אדמה סידנית. לצמח פריחה כתומה, הנמשכת כל השנה.

במקור, הוא מהודו ונפוץ מאוד במדינות דרום ארצות הברית בעלות אקלים טרופי. הוא סובל מכנימות וקרדיות - חרק טפילי זעיר, אך בטיפול מתאים המזיקים מושמדים.

==איקסורה במשתלה==
משתלת מאירה - קדומים - יוני 2008
<gallery widths="200px" heights="180px" perrow="3">
תמונה:Ixora_Maui_from_Meira_Nursy_Kedumim_d.jpg|
תמונה:Ixora_Maui_from_Meira_Nursy_Kedumim_c.jpg|
תמונה:Ixora_Maui_from_Meira_Nursy_Kedumim_b.jpg|
</gallery>

== קישורים חיצוניים ==

* [http://mgonline.com/ixora.html Ixora 'Nora Grant]

קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:שיחים
קטגוריה:פואתיים
קטגוריה:צמחי נוי
טרטור

טַרַטוֹר (באלבנית: taratorë; בבולגרית: таратор; במקדונית: таратор, таратур או тартор) הוא מרק קר שמקורו בבלקן. טרטור מוגש בדרך כלל בקיץ באלבניה, בבולגריה ובמקדוניה. המרק מורכב לרוב מיוגורט, ממלפפונים, משום, משמיר וממים. המנה מוגשת לאחר קירור או אפילו עם קרח. ניתן להוסיף למרק שמן צמחי או פלפל שחור. בגרסאות מקומיות של המרק מוסיפים חומץ, אגוזים או לחם לצד המרק. במקרים נדירים מוחלפים המלפפונים בחסה או בגזר.
הטרטור "עלה" לישראל ביחד עם יהודי בולגריה, אשר נהגו להכינו בעיקר לארוחת בוקר של ימי שבת או לארוחות חלביות בחגים, בעיקר חג השבועות.

== ראו גם ==
* צזיקי

==קישורים חיצוניים==

קטגוריה:המטבח הבלקני
קטגוריה:מרקים
קטגוריה:המטבח הבולגרי
קטגוריה:המטבח האלבני
Crazy Little Thing Called Love

Crazy Little Thing Called Love (בעברית: דבר קטן ומשוגע שנקרא אהבה) הוא שיר של להקת הרוק הבריטית קווין, שיצא בשנת 1979 ונכלל באלבומה התשיעי של הלהקה, The Game.
השיר, שנכתב על ידי סולן הלהקה, פרדי מרקיורי, נחשב לאחד משירי הקלאסיקה של הלהקה. בשנה בה יצא, הגיע השיר למקום השני במצעד השירים בבריטניה, ולמקום הראשון בארצות הברית.

== הלחנה וביצוע ==
פרדי מרקיורי, סולן הלהקה, אהב והתחבר לסגנון המוזיקה של אלביס פרסלי. הוא החליט לכתוב ולבצע שיר בסגנון, ואף חיקה את קולו של פרסלי. השיר שנתיים לאחר מותו של פרסלי, ומאז ועד היום נחשב כמעין מחווה לו.
על פי מרקיורי, כתיבת והלחנת השיר ארכה כ-10 דקות, והקלטתו נמשכה כחצי שעה.

== רשימות כל הזמנים ==
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|371
|<ref></ref>
|}

==קישורים חיצוניים==

== הערות שוליים ==

קטגוריה:שירי 1979
קטגוריה:שירי קווין
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת רפרייז רקורדס
קטגוריה:סינגלים בהוצאת EMI רקורדס
אנזו שיפו

וינצ'נזו "אנזו" שיפו (נולד ב-19 בפברואר 1966) הוא כדורגלן עבר בלגי ממוצא איטלקי ששיחק בעמדת הקשר. שיפו שיחק בנבחרת בלגיה, עימה השתתף בארבעה מונדיאלים, הישג שבו זכו רק עוד שני כדורגלנים בלגים.

שיפו נולד להורים איטלקים בלה לובייר. שיפו שיחק כדורגל עוד מגיל צעיר. בגיל 14 הצטרף שיפו לקבוצה מקומית. לאחר זמן קצר עבר לאנדרלכט, שבמדיה ערך את הופעת הבכורה בקבוצה הבוגרת בשנת 1983.

ב-1987 עבר שיפו לאינטר מילאנו, אך לא זכה להצלחה רבה. לאחר ששיחק עונה בודדת באינטר ובבורדו, עבר שיפו לאוסר. ביצועיו בקבוצה היו נאים, והוא הבקיע במדיה 25 שערים בשתי עונות. ב-1991 שב שיפו לאיטליה וחתם בטורינו, וכבר באותה העונה העפיל עמה לגמר גביע אופ"א. בתום שנתיים בקבוצה עבר למונקו. ב-1997 חזר לאנדרלכט, בה סיים את קריירת המשחק שלו ב-2000, כשאובחנה אצלו דלקת מפרקים כרונית.

==נבחרת לאומית==
שיפו ערך את הופעת הבכורה שלו בנבחרת בלגיה בשנת 1984 במשחק כנגד נבחרת יוגוסלביה. הוא שותף בטורנירי הגמר של המונדיאל ב-1986, ב-1990, ב-1994 וב-1998, שבהם שיחק ב-16 משחקים. בסך הכל, הופיע שיפו ב-84 משחקים של הנבחרת שבהם הבקיע 18 שערים.

==קריירת אימון==
בעונת החל את קריירת האימון שלו בשרלרואה. כתוצאה מהישגים דלים בקבוצה, התפטר שיפו ביוני 2002. בהמשך אימן את קבוצת טוביז מבלגיה ואת קבוצת מוסקרון מליגת העל הבלגית. בשנת 2009 התפטר מאימון קבוצת מוסקרון.

==קישורים חיצוניים==

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני אנדרלכט
קטגוריה:כדורגלני אינטר מילאנו
קטגוריה:כדורגלני בורדו
קטגוריה:כדורגלני אוסר
קטגוריה:כדורגלני טורינו
קטגוריה:כדורגלני מונקו
קטגוריה:כדורגלני שרלרואה
קטגוריה:כדורגלני נבחרת בלגיה
קטגוריה:מאמני כדורגל בלגים
קטגוריה:זוכי נעל הזהב הבלגית
קטגוריה:כדורגלני יורו 1984
קטגוריה:כדורגלני מונדיאל 1986
קטגוריה:כדורגלני מונדיאל 1990
קטגוריה:כדורגלני מונדיאל 1994
קטגוריה:כדורגלני מונדיאל 1998
קטגוריה:בלגים שנולדו ב-1966
ערער גלעיני

ערער גלעיני (שם מדעי: Juniperus drupacea) הוא עץ מחטני ירוק עד ממשפחת הברושיים. פרחיו ערוכים באיצטרובלים.

הצמח הוא דו-ביתי, והאיצטרובלים שלו נמצאים על צמחים נפרדים. ההאבקה נעשית על ידי הרוח, והאיצטרובלים, שצבעם תכלכל-לבן, מבשילים כשנה וחצי לאחר מכן. האיצטרובלים נופלים לרגלי העץ, ונשארים שם במשך שנים. לא נצפו בעלי חיים שאוכלים אותם.

הערער הגלעיני נפוץ במזרח התיכון, בעיקר ביערות הארז והאלון של לבנון וטורקיה. בארץ גדל הערער הגלעיני בחרמון. רוב הפרטים גדלים בגובה של 1300 מטר מעל פני הים ומעלה, והם מפותחים ביותר במיפנים צפוניים סלעיים שגובהם בין 1600-1800 מ'.

בגלל גזעו הישר ועצתו החזקה הערער משמש ושימש רבות לרהיטים וכדומה, ומעידים על כך גדמי הגזעים שנמצאו בחרמון. ייתכן שהשם "ארז" מכוון לכל עץ מחט שקורתו ישרה וזקופה.

250px
 Juniperus drupacea 

==קישורים חיצוניים==

* [http://www.iucnredlist.org/search/details.php/30311/summ ערער גלעיני] באתר [http://www.iucnredlist.org/ הרשימה האדומה של IUCN]

== הערות שוליים ==

קטגוריה:ארץ ישראל: ברושיים
קטגוריה:המזרח התיכון: עצים
גלעיני
קטגוריה:צמחיית החרמון
קטגוריה:ערכי טבע מוגנים בישראל: צמחים
אוניברסיטת האומות הראשונות של קנדה

אוניברסיטת האומות הראשונות של קנדה (באנגלית: First Nations University of Canada) שנקראה בעבר המכללה האינדיאנית הפדרטיבית של ססקצ'ואן (באנגלית: Saskatchewan Indian Federated College) היא אוניברסיטה בפרובינציית ססקצ'ואן שבקנדה. הקמפוס העיקרי של האוניברסיטה ממוקם ברג'ינה שבססקצ'ואן. קמפוסים נוספים ממוקמים בססקאטון ובפרינס אלברט שבססקצ'ואן. 

מבנה האוניברסיטה שברג'ינה, תוכנן על ידי האדריכל דאגלס קארדינל.

==היסטוריה==
האוניברסיטה נחנכה בשנת 2003 בנוכחות הנסיך הנסיך אדוארד, דוכס אדינבורו. בשנת 2005 ביקרה באוניברסיטה מלכת קנדה אליזבת השנייה, והעניקה לאוניברסיטה אבן מטירת בלמורל שבסקוטלנד על מנת לסמל את ההסכמים שנחתמו בין האומות הראשונות של קנדה לבין בית המלוכה הקנדי.

ראשיתה של האוניברסיטה במכללה האינדיאנית הפדרטיבית של ססקצ'ואן, שפעלה בשיתוף עם אוניברסיטת רג'ינה. המכללה נוסדה בשנת 1976 בעקבות הסכם בין הפדרציה של האומות האינדיאניות של ססקצ'ואן לבין אוניברסיטת רגינה. ההסכם קבע שמטרת המכללה שתוקם תהיה לשרת את הצרכים האקדמיים, התרבותיים והרוחניים של האומות הראשונות.
בית הספר וילסון בקמפוס ססקאטון של האוניברסיטה

האוניברסיטה מפעילה תוכניות מיוחדות, בתוך שיתוף פעולה עם הקהילות האינדיאניות המקומיות, על מנת לקדם תוכניות הנותנות מענה לצרכים של הקהילות האינדיאניות המקומיות בתחומי הבריאות, החינוך ואיכות הסביבה. כך לדוגמה משולבים לימודי הבריאות ורפואת השן באוניברסיטה בתוכניות טיפול קהילתיות.

במאי 2007 הועמדה חברותה של האוניברסיטה באיגוד האוניברסיטאות והמכללות של קנדה על תנאי בשל פיטורים שנויים במחלוקת של כמה מאנשי האוניברסיטה בשנת 2005. האוניברסיטה קיבלה את תנאי האיגוד ושבה להיות חברה מלאה באיגוד באפריל 2008.

==קישורים חיצוניים==

* 
*[https://web.archive.org/web/20070103020310/http://www.sicc.sk.ca/saskindian/a01fal03.htm הביקור המלכותי של 2001 וחשיבותו]

== הערות שוליים ==

קטגוריה:קנדה: אוניברסיטאות ומכללות
קטגוריה:ססקצ'ואן
קטגוריה:האומות הראשונות
כרסומת

מיני מכונת כרסום קונבנציונלית.
כלי עיבוד (כרסומים) שונים.
כרסומת היא מכונה לעיבוד שבבי, המשמשת לעיבוד מדויק של משטחים מישוריים וצורתיים. כרסוּם הוא השיטה הנפוצה ביותר לעיבוד שבבי, ומשמשת לעיבוד של כמעט כל הצורות הגאומטריות. כלי העיבוד של הכרסומת נקרא כַּרְסֹום. בשונה מחריטה, הכרסום מסתובב בכּוֹשׁ הכרסומת, והעֻבָּד נע לעומתו בשלושה צירי תנועה ובציר סיבוב על שולחן מסתובב. הכרסומות קיימות בשתי תצורות בסיסיות: אנכית ואופקית, בהתאם לכיוון הכוש.

כרסומות פשוטות מאפשרות תנועה בשלושה צירים (X,Y,Z), וקיימות כרסומות בעלות צירי סיבוב נוספים.

== סוגים ==
בתעשייה נהוג להבחין בין שני סוגי מכונות:
# מכונות כרסום קונבנציונליות – מכונות שחלק ניכר מהפעלתן מתבצע ידנית.
# מכונות כרסום בעלות בקרה ספרתית (NC/CNC) – מכונות שהפעולות בהן מבוצעות ללא מעורבות העובד. הפיתוח של מכונות אלה החל בשנות ה-50, לאחר מלחמת העולם השנייה. בשוק קיימות מכונות CNC המסוגלות לעבד גם בארבעה וחמישה צירים.
מכונת כרסום CNC.

בעיבוד עץ משתמשים בכרסומת ידנית, המכונה "רוטר".

== סוגי כרסומים ==
ישנם סוגים שונים של כרסומים למטרות שונות. ביניהם:
#כרסום דיסקה – לחיתוך
#כרסום אצבע – לחיתוך וגימור או לחריצים עמוקים
#כרסום שיכור – לכרסום ועיבוד חריצים
#כרסום מצח – לעיבוד משטחים

כאשר נדרש עיבוד לצורה מיוחדת ניתן להשתמש בכַּרְסוֹמים לא סטנדרטיים, צורתיים.

== אמצעים נוספים ==
פעולת הכרסום מחייבת עבודה עם:
# כלי דפינה למוצר.
# ציוד וכלי מדידה ובקורת.
# מערכת לאספקת נוזל קירור לאזור העבודה.
# אמצעי בטיחות להגנת העובד וסביבת העבודה.

== ראו גם ==
* רוטר (כלי עבודה)

== קישורים חיצוניים ==

* Youtube, [http://www.youtube.com/watch?v=Sk2yLODbfjo סרטון על פעולתן של מכונות הכרסום האנכיות]
* המוסד לבטיחות ולגיהות, [http://osh.org.il/uploadfiles/b005_ibud-shvavi_4.pdf בטיחות עבודה בכרסומת]
* 
* 

קטגוריה:מכונות
קטגוריה:עיבוד מכני
קטגוריה:עיבוד מתכת
קטגוריה:מכונות עיבוד שבבי
קטגוריה:נוזל קירור
קטגוריה:הנדסת תעשייה
קטגוריה:הנדסת מכונות
קטגוריה:כלי עבודה חשמליים
אלכסנדר ויטק

אלכסנדר ויטק (בגרמנית: Alexander Wittek; 1852, קרואטיה – 1894, גראץ) היה ארכיטקט ושחמטאי אוסטרי.

== ביוגרפיה ==
ויטק פעל כארכיטקט בבוסניה והרצגובינה בתקופת האימפריה האוסטרו-הונגרית. עבודתו המפורסמת ביותר היא "Vijećnica" בעיר סרייבו. מבנה זה שימש את העירייה ולאחר מכן הפך לספרייה הלאומית והאוניברסיטאית של בוסניה והרצגובינה; כמו כן תכנן מבני מזרקות.

ויטק היה גם אמן שחמט. הוא חלק מקום 5–6 בתחרות ברלין 1881 (ניצח: ג'וזף הנרי בלקברן והגיע למקום התשיעי בתחרות וינה 1882 (ניצחו: וילהלם שטייניץ ושמעון אברמוביץ וינוור). ויטק התאבד בשנת 1894.

== קישורים חיצוניים ==

* [http://www.chessgames.com/perl/kibitzing?kid=P10425&reply=2 משחקי שחמט של אלכסנדר ויטק]
הספרייה הלאומית שתוכננה על ידי אלכסנדר ויטק

קטגוריה:אדריכלים אוסטרים
קטגוריה:מתאבדים: ספורטאים
קטגוריה:שחמטאים אוסטרים
קטגוריה:שחמטאים קרואטים
קטגוריה:ילידי 1852
קטגוריה:אוסטרים שנפטרו ב-1894
איגואנית מקרינה טקסנית

איגואנית מקרינה טקסנית (שם מדעי: Phrynosoma cornutum), מין מתוך 14 זוחלים מהסוג איגואנית מקרינה, המכונה גם "לטאת דם".
בעלת מבנה עגלגל ומוצק עטור "קוצים" ובעלת חוטם מעוגל.
פעילה בעיקר ביום. אורך החיים שלה נע בין 10–15 שנים.
אורך גופה הממוצע הוא כ-6.5 ס"מ. הנקבה לרוב גדולה יותר מהזכר. זכר בוגר יכול להגיע לאורך של 9.4 ס"מ ונקבה לאורך של 11.4 ס"מ (ישנם מקורות הטוענים כי היא יכולה להגיע ל-15 ס"מ).

==תפוצה ==
היא מכונה "טקסנית" כיוון שטקסס נמצאת במרכז אזור התפוצה שלה. תפוצתה משתרעת מקולורדו וקנזס בצפון ועד צפון מקסיקו בדרום, ומאריזונה עד ללואיזיאנה וארקנסו. אוכלוסיות שלהן נמצאות גם בקרוליינות (הצפונית והדרומית), ג'ורג'יה ופלורידה - כתוצאה מכך שבעבר הן נמכרו כזוחלי מחמד פופולריים ובנוסף, פליטי שבי יצרו אוכלוסיות חדשות בטבע.

==מזון==
לטאות אלו ניזונות בעיקר מנמלות קציר אך גם מטרמיטים, צרצרים, חגבים, דבורי-דבש, חיפושיות, חרקים ופרוקי-רגליים אחרים. כהרבה בעלי חיים מדבריים אחרים היא תנצל כל הזדמנות להזין את עצמה מחרקים בסביבתה.
כמו לטאות אחרות, תפיסת הטרף שלה נעשית באמצעות לשון דביקה המותאמת לכך, ופחות על ידי שימוש בלסתות שלה.

==הגנה==
כאשר היא חשה מאוימת, יש לרשות לטאה זו מגוון של אמצעי התגוננות: היא מותאמת בהסוואתה לצבע החול והאבנים ומאוד קשה לזיהוי על רקע המדבר.
במקרה של גילוי היא נוטה להיצמד לקרקע ללא תזוזה, או לפרוץ בריצה מהירה ואז לקפוא במקום כך שהיא מתמזגת שוב עם הקרקע שסביבה וקשה לזהותה, כמו כן הן מנפחות את גופן על מנת להראות לטורף פוטנציאלי כקשות יותר לבליעה.

במקרים קיצונים, היא מתגוננת על ידי התזת סילון דם מעינייה ובשל כך היא מכונה "לטאת דם". זהו אמצעי הנועד לבלבל את הטורף ולאפשר להן להימלט.
הדבר נעשה באמצעות עצירת זרם הדם מהראש ויצירת לחץ מבוקר אשר מתבטא בסילון דם מבוקר שהן מכוונות כלפי האיום. טווח סילון הדם הוא כ-90 סנטימטרים.

==קישורים חיצוניים==

* [http://www.iucnredlist.org/details/64072 איגואנית מקרינה טקסנית באתר IUCN] 

== הערות שוליים ==

קטגוריה:בעלי חיים שתוארו ב-1825
קטגוריה:טקסונים שתוארו בידי ריצ'רד הרלן
קטגוריה:לטאות מקרינות
קטגוריה:מקסיקו: זוחלים
קטגוריה:ארצות הברית: זוחלים
לאון ליטינצקי

לאון ליטינצקי (נולד ב-2 באוגוסט 1967) הוא חבר הכנסת לשעבר בכנסת ה-17, מטעם מפלגת העבודה, ובכנסת ה-19 מטעם ישראל ביתנו.

==ביוגרפיה==
ליטינצקי נולד בברית המועצות, ובשנים 1984–1990 למד רפואה באוניברסיטת קזן אך לא סיים את לימודיו, עקב עלייה לישראל. ב-1 בינואר 1991 עלה לישראל. באותה שנה החל לעבוד בחברת החשמל.

פעילותו הציבורית החלה עם היבחרו לבית נבחרי ההסתדרות בשנת 1999 ובאותה שנה ליו"ר ארגון ישראלים דוברי רוסית. בשנת 1995 נבחר לחבר בוועד העובדים של חברת החשמל. באותה שנה החל בלימודים במכללת "אורט" ובשנת 2002 החל בלימודי תואר שני במדע המדינה באוניברסיטת תל אביב.

ליטינצקי היה פעיל במפלגת "עם אחד", והוצב במקום התשיעי ברשימתה בבחירות לכנסת ה-16. לאחר מיזוגה של "עם אחד" במפלגת העבודה, התמודד על מקום ברשימתה לכנסת, ונבחר למקום ה-21, המשוריין לעולים. משנת 2006 עמד בראש ארגון העולים של מפלגת העבודה ובשנת 2007 נבחר ליושב ראש ארגון העולים במועצה הציונית. היה חבר גם בקונגרס הציוני העולמי ובבית נבחרי ההסתדרות. לאחר התפטרותו של דני יתום מהכנסת ב-2 ביולי 2008, נכנס ליטינצקי לכנסת במקומו וכיהן עד תום כהונת הכנסת ב-24 בפברואר 2009. הוא היה חבר בוועדת הכלכלה.

בבחירות לכנסת ה-18 הוצב במקום ה-18 ברשימת העבודה, ולא נבחר לכנסת. עם סיום כהונתו בכנסת חזר לעבוד בחברת החשמל.

לקראת הבחירות לכנסת התשע עשרה הצטרף ליטנצקי לישראל ביתנו והוצב במקום ה-13 ברשימתה. ברשימה המשותפת לכנסת, הליכוד - ישראל ביתנו, שובץ ליטנצקי במקום ה-34 ולא נבחר לכנסת. עם התפטרותו של גדעון סער ב-5 בנובמבר 2014 נכנס ליטינצקי במקומו לכנסת, כחלק מרשימת הליכוד - ישראל ביתנו, למשך 3 חודשים.

כיהן בהנהלת הוועד המתאם הכלל-עולמי של יוצאי רוסיה. ארגון זה הוקם מכוח חוק הפדרציה הרוסית, לשם שימור מסורת תרבותית והשפה הרוסית בין יוצאי רוסיה בעולם, וחיזוק ופיתוח יחסי תרבות וכלכלה בין רוסיה למדינות שבהם מתגוררים דוברי רוסית.

בעת המשא ומתן על כניסת ישראל ביתנו לממשלת ישראל השלושים וארבע במאי 2016, ליטניצקי היה חבר צוות המשא ומתן מטעם ישראל ביתנו, ובהשתתפותו בדיונים היה אחראי לנושא הרפורמה של הגדלת קצבת הזקנה בישראל.

משנת 2015 ליטינצקי משמש כנציג של המשנה למנכ"ל חברת החשמל לישראל בנושאים המקצועים, וכראש תחום לקידום ממשקי תשתית חברת החשמל עם חברות תשתית לאומיות בישראל.

אנדרטת נר הזיכרון]]
בשנים 2017- 2019, יזם ליטינצקי וניהל את פרויקט הקמת אנדרטת נר הזיכרון בירושלים, לזכר יהודים שנהרגו במצור של הנאצים על לנינגרד במלחמת העולם השנייה, ומנציחה את מעשי הגבורה של תושבי ומגיני לנינגרד - חיילי הצבא האדום במצור, בשנות המלחמה נגד הנאצים. פתיחת האנדרטה התקיימה ב-23 בינואר 2020, בגן סאקר בירושלים, בנוכחות נשיא רוסיה ולדימיר פוטין, ראש ממשלת ישראל בנימין נתניהו ונשיא המדינה, ראובן ריבלין.

==חיים אישיים==
ליטינצקי מתגורר בכפר סבא, נשוי ללובה ליטינצקי (משנת 1990) ואב לבן, רוני ליטינצקי (1991).

==פרסים והוקרה==
באוגוסט 2020, על פי צו נשיא רוסיה ולדימיר פוטין, לאון ליטינצקי קיבל את "עיטור הידידות בין העמים", לכבוד השקעתו בפיתוח וחיזוק קשרים בין רוסיה לישראל.

==קישורים חיצוניים==
* 

==הערות שוליים==

קטגוריה:עולים בשנות ה-1990
קטגוריה:ישראלים ילידי ברית המועצות
קטגוריה:עובדי חברת החשמל
קטגוריה:פעילי ההסתדרות הכללית
קטגוריה:חברי הכנסת השבע עשרה
קטגוריה:חברי הכנסת מטעם עבודה-מימד
קטגוריה:חברי הכנסת התשע עשרה
קטגוריה:חברי הכנסת מטעם ישראל ביתנו
קטגוריה:מקבלי עיטור הידידות (רוסיה)
קטגוריה:ישראלים שנולדו ב-1967